La Liga 2011/2012.
La Liga 2011/2012. je bila 81. sezona nogometnog nacionalnog prvenstva Španije. Sezona je počela 27. augusta 2011. a završila 13. maja 2012. U sezoni je učestvovalo 20 ekipa. Nakon završenog prvenstva Real Madrid je 32. put u svojoj historiji osvojio prvenstvo sa devet poena više od drugoplasirane Barcelone. Villarreal, Sporting de Gijón i Racing de Santander su na kraju sezone ispali iz lige. U cjelokupnoj sezoni je ukupno odigrano 380 utakmica te postignuto 1.050 golova što je iznosilo 2.76 datih golova po utakmici. Najefikasnija ekipa lige je bio Real Madrid. Lionel Messi, nogometaš Barcelone je bio najbolji strijelac lige sa 50 postignutih golova.